cyanic-selkie/wikianc huggingface dataset:
Ruben Melogno
Biografi
Ruben Melogno var medlem av bandene Opus Alpha og Ovni 87. Han ble viden kjent som sanger for rockebandet Psiglo. I 1973 spiltet inn sitt første album, Ideación. Coverillustrasjonen, med bandmedlemmenes ansikter sammenfiltret, ble skapt av Melogno.
I 1975 slo han seg ned i Spania sammen med Psiglo-medlemmene Jorge García Banegas (keyboardspiller), César Rechac, Hermes Calabria (trommespiller) og Charlie Oviedo (bassist).
I 2018 deltok han på 20-årsfeiringene for La Triple Nelson på Solísteateret.
Melogno døde av covid-19 i mars 2020 i en alder av 74 år.
Gunnar Gilberg
Gunnar Gilberg (født 26. juli 1932) er en norsk forfatter, bosatt i Bergen.
William Gibbs McAdoo
William Gibbs McAdoo (født 31. oktober 1863 i Marietta i Georgia, død 1. februar 1941 i Washington, DC) var en amerikansk demokratisk politiker og advokat kjent som USAs 46. finansminister under president Woodrow Wilson i perioden mellom 6. mars 1913 og 15. desember 1918.
Biografi
McAdoo ble født i Marietta i Georgia men flyttet 14 år gammel i 1877 til Knoxville etter at hans far ble professor ved University of Tennessee. McAdoo avla sin eksamen ved samme universitet og innledet sin karriere som advokat i Tennessee, før han senere dro til New York og grunnla finansforetaket Pemberton & McAdoo sammen med Francis R. Pemberton, sønn av generalen John C. Pemberton. Rundt århundreskiftet i 1900 tok han på seg oppgaven med prosjektet for å bygge en jernbanetunnel fra Manhattan til New Jersey under Hudsonelva. Da tunnelen ble åpnet i 1908 var McAdoo blitt administrerende direktør for jernbaneselskapet Hudson and Manhattan Railroad Company, og uttalte at hans motto var «Let the Public be Pleased».
McAdoo ble utnevnt til landets finansminister i 1913 av president Woodrow Wilson etter at han hadde arbeidet for Wilsons presidentkampanje i 1912. Året etter i 1914 giftet McAdoo seg med Wilsons datter Eleanor Randolph Wilson i Det hvite hus, to år etter hans første kone Sarah Houston Fleming døde. Han var finansminister i en svak økonomisk kriseperiode på grunn av utbruddet av første verdenskrig, og et av grepene han blir husket for var å stenge New York Stock Exchange i fire måneder for å lette på krisen, samt holde landet på gullstandarden. Da USA gikk inn i krigen i 1917 ble jernbanestiftelsen United States Railroad Administration opprettet for å holde orden på transportsystemet i krigstiden. McAdoo forlot embetet i finansdepartementet for å bli leder av denne stiftelsen, en stilling han hadde til november 1919.
Etter dette fokuserte han på sin advokatpraksis, hvor han også var hovedrådgiver for grunnleggerne av United Artists. Han var for øvrig en av demokratenes valgte presidentkandidater både i 1920 og i 1924, mot henholdsvis James Cox og John W. Davis, som han tapte imot begge ganger til tross for at han begge ganger ledet under det første valget på partimøtene. I 1933 ble McAdoo valgt til USAs senat fra California, en posisjon han hadde til 1938. McAdoo døde av hjerteinfarkt den 1. februar 1941 i Washington, DC etter innvielsen av Franklin D. Roosevelt, og ble senere gravlagt på Æresgravlunden i Arlington.
Norges brannvesen
Brannvesenet styres etter brann- og eksplosjonsvernloven og forskrifter som blir gitt av Direktoratet for samfunnssikkerhet og beredskap (DSB).
Norge har brannvesen med bare heltidsansatte, som dekker flere hundre tusen innbyggere, brannvesen med både heltids- og deltidsansatte og brannvesen med kun deltidsansatte som dekker områder med under 1 000 innbyggere. 58 brannvesen dekker færre enn 3 000 innbyggere. Nærmere 80 % av brannkonstablene er deltidsansatte.
Med unntak av interkommunalt samarbeid mot akutt forurensing (IUA), skogbrannhelikopter med lederstøtte og redningsinnsats til sjøs (RITS), finnes det ingen nasjonale eller regionale beredskapskapasiteter i Norge.
Brannvesenet på Nedre Romerike, i Oslo, Bergen, Trondheim og Ålesund har egne USAR-grupper (grupper for urban søk og redning).
Det er tolv 110-sentraler som dekker hver sin region.
Antoria
Antoria er en engelsk produsent og distributør av elektriske og akustiske gitarer, og bassgitarer. Instrumentene produseres per 2015 i Sør-Korea og Kina, og merket eies av Tim Gentle Music etter overtakelse fra Adam Hall i 2010.
Antoria har skiftet eiere flere ganger. Instrumentene ble fra begynnelsen av 1950-årene importert fra Japan av JT Coppock Ltd., produsert av Guyatone. I 1970-årene overtok FujiGen produksjonen, et firma som også produserte Ibanez. Det er antatt at John Lawson overtok gitarmerket i 1980-årene, og stod for distribusjonen frem til Adam Hall kjøpte rettighetene i 2007.
El Príncipe Gitano
Enrique Castellón Vargas (født 7. april 1928 i Ruzafa i Valencia i Spania, død 22. april 2020 i Mandayona), bedre kjent som El Príncipe Gitano («sigøynerprinsen») var en spansk flamencosanger, -skuespiller og -danser.
Biografi
Da han var 14 år debuterte han på Teatro Calderón i Madrid i samme show som Lola Flores. Kort tid etter at han hadde opptrådt i sitt første egne show, «Pinceladas», ble han en betydelig størrelse innen 1950-årenes spanske sang. Dette var til tross for at hans egentlige store interesse var tyrefekting, men på det området hadde han ingen videre suksess.
Hans mest berømte sang var «Obí, obá». Han laget også en særegen versjon av Elvis Presley-sangen «In the Ghetto».
Han døde av covid-19.
Norges Sosiale Forum
Norges Sosiale Forum er en del av en internasjonal antikapitalistisk bevegelse som arbeider for en rettferdig verden og mot en nyliberal verdensøkonomi.
Norges Sosiale Forum organiserer Globaliseringskonferansen og er en norsk avlegger av Verdens Sosiale Forum og Europas Sosiale Forum. Norges Sosiale Forum ble offisielt konstituert i mai 2002.
Globaliseringskonferansen
Globaliseringskonferansen ble for første gang arrangert i Norge i 2001. Omkring 1,200 personer deltok på den tre dager lange konferansen som ble holdt i Folkets hus i Oslo under mottoet «En annen verden er mulig».
Globaliseringskonferansen er et møtested og et samarbeidsforum for aktivister, tillitsvalgte og andre engasjerte i de miljøene i Norge som arbeider for en verden der hensynet til mennesker, samfunn og miljø settes foran hensynet til økonomisk vekst.
Kjente talere på Globaliseringskonferansen:
Petra Bernhard
Petra Bernhard (født 18. november 1980) er en østerriksk terrengsyklist.
Nicole Hall
Nicole Hall (født 24. mars 2004 i Stockholm) er en svensk ishockeyspiller, som representerer klubben Leksands IF. Hun er forward, og har tidligere spilt for Borlänge HF.
Idrettskarriere
Hall representerte Sverige under Vinter-OL for ungdom 2020. Der deltok hun på Sveriges kvinnelag som fikk sølv i kvinneturneringen, etter at de tapte finalen 1-4 for Japan.
Kirsten Huser Leschbrandt
Kirsten Huser Leschbrandt (født 1945) er en Høyrepolitiker som har vært ordfører i Mandal 1992–2003. Hun var varaordfører 1983–1991, og var også vararepresentant på Stortinget høsten 1990, mens John G. Bernander var statssekretær.
I det sivile liv har hun arbeidet som kontorsjef i C.A. Leschbrandt A/S i Mandal 1976-1992.
Sikorsky H-19
Sikorsky H-19 Chickasaw var et amerikansk helikopter produsert av Sikorsky Aircraft Corporation. Det var i utgangspunktet et militært flerbrukshelikopter.
Det finnes også en sivil variant av helikopteret, Sikorsky S-55.
Design og utvikling
Første flyging forgikk 10. november 1949. Etter utprøving hos US Army ble versjonen H-19A med Pratt & Whitney R-1340-57 motor på 600 hk satt i produksjon. Senere kom det versjoner med Wright R-1300-3 motor på 700 hk, større rotordiameter og en karakteristisk knekk på 3,5° nedover på halebommen for å få bedre klaring til hovedrotor.
Motoren er montert i helikopterets nese og en lang drivaksling går opp til hovedgirboksen, mellom flygerne som sitter en etasje høyere enn kabinen.
Helikoptertypen ble sivilt sertifisert 25. mars 1952 som Sikorsky S-55.
Sikorsky bygget til sammen 1 281 helikopter av denne typen, i tillegg ble varianter bygget på lisens av Westland Aircraft, Mitsubishi og SNCA du Sud-Est
Bruk
Helikopteret ble bygd og brukt av de ulike amerikanske våpengrenene til transport av tropper og utstyr, last og evakuering av sårede. Det ble benyttet på slutten av Koreakrigen og viste der at helikopteret kunne spille en viktig rolle i strid. Helikoptertypen ble også benyttet i de første årene av Vietnamkrigen. Helikopteret kunne være utrustet med redningsheis.
Helikoptertypen ble det første helikopteret sivil ruteflyging i Europa da Sabena i 1952 tok det i bruk mellom en del byer i Belgia og Lille, Rotterdam, Bonn og Köln.
Bruk i Norge
Norge mottok i 1958 fire Sikorsky H-19D (også kalt Oljeoksen) gjennom våpenhjelpen fra USA. Helikoptrene var stasjonert ved støttevingene blant annet på Ørland flystasjon og ble brukt til transportoppdrag og bistand til den sivile redningstjenesten
Varianter
Noen av variantene:
Johan Selmers gate (Oslo)
Johan Selmers gate (1-5, 2-12) er en gate på Torshov i Oslo. Den går mellom Johan Svendsens gate og Jolly Kramer-Johansens gate.
Gaten fikk navn i 1923 etter komponisten Johan Selmer. I området finnes også en rekke andre gater med navn etter komponister og musikere.
Toller (slekt)
Toller var en norsk slekt, opprinnelig fra Sønderjylland, som på 16- og 1700-tallet var blant de rikeste slektene i Christiania.
Den kom til Norge med Niels Toller den eldre (født 1592 i Haderslev, død 1642), som var en av mange sønderjyder som slo seg ned i Norge, hvor han ble det gamle Christianias mest «fremskudte mand» ifølge historikeren Edvard Bull d.e.. Han drev bl.a. krambuhandel, sagbruk og trelasteksport, skipsfart, bergverksindustri og kjøp og salg av eiendommer. Stattholder Jens Juel gjorde store innkjøp hos Toller til offentlige formål og bidro dermed til at Toller kunne etablere seg som hovedstadens rikeste mann. Staten forpaktet bort tollinntektene av Oslo i 1624 til Toller for tre år, men Toller ble løst fra kontrakten samme år. Fra 1624 var Toller den eneste som hadde tillatelse til å drive handel i det gamle Oslo. Han kjøpte Oslo ladegård i 1621. I 1629 ble Niels Toller den eldre borgermester i Christiania.
Niels Toller den eldres sønn, Niels Toller den yngre, var overhoffsrettsassessor, viselagmann i Tønsberg og godseier i Christiania-traktene. Han kjøpte bl.a. Frognergårdene i 1667. En annen sønn var den adlete Jens Toller Rosenheim (1636-1690 Dublin).
Niels Toller den yngres døtre Karen Toller og Anne Cathrine Toller arvet farens jordegods. Karen Toller var gift med kommanderende general i Norge Casper Herman Hausmann, mens Anne Cathrine Toller i sitt første ekteskap var gift med generalløytnant Hans Ernst von Tritzschler og i sitt andre ekteskap med Johan Henrik Garmann. Karen Toller var bl.a. mormors mormor til Herman Wedel-Jarlsberg.
Slektsnavnet kommer fra Niels Toller den eldres far, amtsskriver og toller Niels Toller (1566–96), som var gift med Margrethe Johansdatter Schnell (1574–1647). Det var tolleren Niels Toller som tok i bruk tilnavnet Toller som familienavn (skjønt dette resonnementets forklaringsverdi svekkes ved, at yrket ble skrevet - vel både på dansk og norsk - «Tolder»; - det fantes da også personer av navnet «Toller» i Danmark - og Tyskland - før Niels Tollers tid, f.eks. var Joachim II Engelbrecht [+ 1572/73], rådsherre i Greifswald 1545-73 etc., gift 1. gang med Katharina Toller fra Anklam: jfr. «Vorpommersche Ahnen» # 206 og # 207).
Anne Elisabeth Hølstad
Anne Elisabeth Hølstad Jeppedal (tidligere Anne Elisabeth Hølstad; født 22. mars 1964) er en norsk tidligere skøyteløper. Hun representerte Norge og fire klubber (Skreia IL, Lillehammer SK, Oslo SK og Ask SK) i løpet av karrieren sin.
Toller (slekt)
I Bobés bok om St. Petri tyske kirke i København på tysk (se under «Litteratur» osv. nedenfor) finnes 4 artikler på dansk ved museumsdirektør Chr. Axel Jensen og oberst H. U. Ramsing; førstnevnte har skrevet «Den middelalderlige S. Peders Kirke» (s. 283-88); og sistnevnte har skrevet de 3 resterende artiklene, nemlig '''«St. Petri Kirke og Menigheds Ejendommes Forhistorie»''' (s. 290-318); «En Gavebok for St. Peders Kirke» (s. 465f); og «Ejerliste over St. Petri Kirkes Ejendomme» (s. 467-87). - I den førstnevnte artikkelen av Ramsing, «St. Petri Kirke og Menigheds Ejendommes Forhistorie», støter man i årene 1512 og 1541 på navnet til en viss prest Peder Pedersen TOLLER i København og dennes slektning hr. Mogens Nielsen - på s. 314f: «'''4. MARCUS HESS’ SJÆLEBODER''' / I St. Pedersstræde, lidt vest for den foregaaende Grund erhvervede St. Petri Kirke sig ogsaa en Ejendom. [S. 315:] Denne Grund havde ligesom den foregaaende været en Del af Byens øde Jord, men var før 1438 bleven købt af Guldsmed Evert Lyning. I 1496 ejede Hr. Henning Pedersen, der var Vicar til Hellig tre Kongers Alter i Vor Frue Kirke, Grunden med 3 paastaaende Boder, men først 5. april 1512 kom de i Kirkens Eje, da de blev henlagt til det af Præsten Peder Pedersen Toller [!] stiftede Alle Helgens Alter i Vor Frue Kirke. I 1541 fik Hr. Peder Pedersen Tollers Slægtning, Hr. Mogens Nielsen Vicariatet ved dette Alter og tillige alt dets Gods, men i 1548 var denne Grund Vicariegaard for Hr. Jørgen Olsen. / Før 1563 og endnu i 1600 ejede Købmand og Borgmester Marcus Hess og hustru Margrete Surbek Grunden, hvor de havde oprettet en privat Fattigstiftelse, Marcus Hess’ Sjæleboder. Raadmand Iver Poulsen fik derefter ved sit Ægteskab med Margrete Surbek Boderne i Eje.»
Anne Elisabeth Hølstad
Hølstad var med i 5 skøytelandskamper derav to i senior-klassen (mot henholdsvis (NED–SWE–FIN) og (FRG–SUI–AUT), en i juniorklassen mot (SWE–FIN–NED), samt to i aldersbestemte klasser begge mot Sverige.
Toller (slekt)
Litteratur/Kilder/Referanser:
1. Bobé, Louis: «Die deutsche St. Petri Gemeinde zu Kopenhagen • Ihre Kirche, Schulen und Stiftungen MDLXXV—MCMXXV im auftrage des St. Petri Kirchenkollegiums» (Kopenhagen MCMXXV [1925]): se (en innholdsfortegnelse finnes helt på slutten av boken) https://slaegtsbibliotek.dk/928244.pdf
2. Se om Markus Hess hér: https://biografiskleksikon.lex.dk/Markus_Hess
3. Se om Iver Poulsen (Kolding) (på flere steder) hér: https://www.dis-danmark.dk/forum/read.php?1,672063,675226. Se også: https://finnholbek.dk/getperson.php?personID=I52098&tree=2. Men da F. Holbek ikke - på dette sted (nettsiden er besøkt den 22. feb. 2023) - nevner broren til Makus Hess, nemlig Anders HANSEN HESS: se også https://www.geni.com/people/Anders-Hess/6000000039655887947
4. Allerede gullsmeden Ewert Lyning på 1400-tallet, forhenværende oldermann, finnes nevnt i dokumentene, bl.a. sammen med sin hustru Thyre: se arkitekt Aage Langeland-Mathiesen: Det Kongelige Kjøbenhavnske Skydeselskab og Danske Broderskab 1334-1934 (Kjøbenhavn 1934), s. 63f., hér: https://user-9y8ca5x.cld.bz/S-KongeligeKjobenhavnskeSkydeselskab-1334-1934/80
Akim Murvold
Akim Jørginus Murvold (født 22. februar 1894 i Åfjord, død 3. desember 1980 i Ørland) var gårdsbestyrer på Austråttgården 1920-1935, gårdbruker på gården Lundasletta i Ørland, og var ordfører i Ørland 1952–1963.
Þórhildur Þorleifsdóttir
Þórhildur Þorleifsdóttir  (født 25. mars 1945) er islandsk, tidligere ballerinadanser og filmregissør.
Akim Murvold
Han representerte Senterpartiet, og satt i kommunestyret 1931–1937 og 1948–1963. Murvold var også styremedlem og formann i Ørland sparekasse og Fosen trafikklag.
Þórhildur Þorleifsdóttir
Biografi
Hun studerte først ved Londons Royal Ballet School og deretter ved Royal Academy of Dancing. Da hun vendte hjem til Island satte hun opp egne teatherstykker for den islandske operaen bl.a. Othello, Nibelungenringen, Don Giovanni og Tryllefløyten.
I 1986 regisserte hun sin første film, komedien Stella í orlofi (eng. The Icelandic Shock Station). Den omhandler en svensk alkoholiker som ankommer Island for å få bukt på problemet sitt.
I tillegg har hun regissert en rekke TV-programmer for statens TV-kanal.
Romeo Gill
Romeo Gill (født 14. desember 1970) er en indisk-norsk forfatter.
Gill kom til Drammen fra India seks år gammel, og bruker sine egne barndomserfaringer i sine romaner Harjeet og Ung mann i nytt land.
For sin første roman fikk han Drammensbibliotekets egen litteraturpris, Brakeprisen.
God jul, lille venn
God jul, lille venn ble startet i 2011. Målet med dugnaden er å samle inn nye julegaver til barn i familier som har økonomiske utfordringer. Fra dugnadens oppstart frem til i dag har frivillige landet rundt samlet inn hundretusenvis av julegaver. Dugnaden samarbeider med organisasjoner som Frelsesarmeen, Blå Kors og Røde Kors m.f.
Dugnaden ble grunnlagt av Anikken Emilie Hjelde.
Petra Henzi
Petra Henzi (født 14. oktober 1969) er en sveitsisk terrengsyklist.
Iešjávri (andre betydninger)
Iešjávri kan vise til flere innsjøer i Finnmark:
Aria Guitars Co.
Aria Guitars Co. er en japansk gitarprodusent. Selskapet ble stiftet i 1956 av Shiro Arai, som opprinnelig var importør av gitarer og gitarstrenger. Per 2015 produserer Aria stålstrengsgitarer, klassiske gitarer, el-gitarer, mandoliner, ukuleler og banjoer, samt tilbehør som blant annet gitarstrenger og instrumentkabler.
Wittmeraltica
Wittmeraltica er en slekt av biller som tilhører familiegruppen bladbiller (Chrysomelidae).
Utseende
En liten (ca. 2,5-3 millimeter), avlang, halvmatt, rødbrun jordloppe. Pronotum er avrundet sekskantet. Dekkvingene er grovt og kraftig punkterte.
Levevis
Både larvene og de voksne (imago) billene lever av å spise blad på næringsplanten.
Utbredelse
Arten er kjent fra Brasil.
Eudora Welty
Eudora Alice Welty (født 13. april 1909 i Jackson i Mississippi i USA, død 23. juli 2001 i Jackson) var en amerikansk forfatter og fotograf som skrev om de amerikanske sørstatene.
Bakgrunn
Eudora Welty ble født i Jackson i Mississippi. Hun var datter av Christian Webb Welty (1879–1931) som var omreisende forsikringsagent, og Mary Chestina (Andrews) Welty (1883–1966), som var lærerinne. Hun vokste opp med to yngre brødre, Edward Jefferson og Walter Andrews.
Hun bodde en stor del av sitt liv i nærheten av Belhaven, der hennes hjem er blitt bevart. Hon studerte ved Mississippi State College for Women (nå Mississippi University for Women), University of Wisconsin-Madison og Columbia Business School.
Fotograf
På 1930-talet arbeidet Welty som fotograf for Works Progress Administration, et arbeide som gjorde at hun reiste rundt i staten Mississippi for å fotografere mennesker fra alle samfunnslag. Hennes utgitte fotografisamlinger er One Time, One Place og Photographs.
Forfatterinne
Hennes første novelle, Death of a Traveling Salesman, kom ut i 1936. Hennes verk ble oppdaget av Katherine Anne Porter, som ble hennes mentor og skrev forordet til Weltys første novellesamling, A Curtain of Green, i 1941. Boken etablerte Welty innen den amerikanske litteratur.
Hennes roman The Optimist's Daughter vant Pulitzerprisen for skjønnlitteratur i 1973.
Hennes litterære verk er preget sterkt av dens befatning med Sørstatenes mennesker, landskaper og språk. På lignende måte som hos de øvrige forfattere av Southern Renaissance, som for eksempel John Crowe Ransom, Katherine Anne Porter, William Faulkner, Tennessee Williams og Flannery O’Connor, kommer det også i hennes prosa til uttrykk den særlige forfalls- eller dekadensatmosfære som nederlaget i den amerikanske borgerkrig bragte til uttrykk i regionen.
I 1992 ble Welty belønnet med Rea Award for the Short Story for sitt livslange bidrag til den amerikanske novelln. Under sine siste år bodde hun nær Belhaven College i Jackson i Mississippi.
Hun døde i en alder av 92 år.
Ski-VM 2011 – Sprint menn
Herrenes sprint under Ski-VM 2011 ble holdt den 24. februar 2011 i Oslo. Svenske Marcus Hellner vant øvelsen foran Petter Northug fra Norge og Emil Jönsson fra Sverige.
Charles Algernon Parsons
Oppvekst og utdanning
Parsons og hans tre brødre fikk hjemmeundervisning med privatlærere, som alle var godt utdannet innenfor realfag, og også fungerte som assistenter for Parsons' far i hans arbeid med astronomi. En av dem fikk senere tittelen «Astronomer Royal of Irland». Parsons studerte senere matematikk på Trinity College i Dublin og St John's College i Cambridge, og ble uteksaminert fra sistnevnte i 1877 med en «first-class honours degree».
Skipsbygging
Han fikk sin første stilling hos ingeniørfirmaet Armstrong Whitworth i Newcastle som lærling, noe som på den tid var en uvanlig start for en sønn av en jarl. Senere fikk han arbeid hos Kitson and Company i Leeds der han arbeidet med rakettdrevne torpedoer. I 1884 ble han ansatt hos Clarke, Chapman og Co. som produserte skipsmotorer utenfor Newcastle. Her ble han leder for elektroavdelingen. Her utviklet han en dampturbin i 1884 som ble brukt til å drive en elektrisk generator som han også konstruerte. Parsons turbin gjorde det mulig å produsere store mengder billig elektrisitet, og dette la grunnlaget for en revolusjon innenfor skipsbygging.
Utvikling av dampturbinen
Den beste dampturbinen på den tiden var oppfunnet av svensken Gustaf de Laval; dette var en impulsturbin som utsetter konstruksjonen for store sentrifugalkrefter. Dette satte i sin tur begrensninger for ytelsen for turbinen på grunn de svakheter som stålmaterialer hadde på denne tiden. Parsons forklarte at hans innsikt i skaleringsproblemet førte til et gjennombrudd med hans totrinns dampturbin i 1884. Dette forklarte han i sin Rede Lecture (en spesiell forelesning som holdes ved University of Cambridge) i 1911:
«Det virket for meg som at moderate overflatehastigheter og rotasjonshastigheter var avgjørende for at en turbin skulle kunne bli en praktisk anvendbar kraftkilde. Jeg bestemte meg derfor for å splitte opp trykkfallet i dampen i små fraksjoner av ekspansjon gjennom en stort antall turbiner i serie, slik at hastigheten til dampen ikke noe sted blir stor...jeg var også engstelig for å unngå den kjente skjærevirkning på metallet av damp med høy hastighet.»
Egen virksomhet
I 1889 grunnla han C. A. Parsons and Company i Newcastle for å produsere turbogeneratorer, og det samme året etablerte han også Newcastle and District Electric Lighting Company. I 1890 åpnet dette kraftselskapet Forth Banks Power Station, den første kraftstasjonen i verden som produserte elektrisitet ved hjelp av dampturbiner. Selv om hans første turbin hadde en virkningsgrad på bare 1,6 % og hadde en ytelse på 7,5 kW, skjedde det raske forbedringer de neste årene. Hans første dampturbin som kunne levere en hel MW ble satt i drift i 1899 for et kraftverk i Elberfeld i Tyskland.
Parsons var interessert i marinefartøyer og grunnla Parsons Marine Steam Turbine Company i Newcastle. Hans berømte turbindrevne yacht «Turbinia» ble demonstrert ved dronning Victorias Diamond Jubilee-flåteoppvisning i Portsmouth. Her ble det store potensialet for den nye teknologien demonstrert i praksis. «Turbinia» oppnådde en hastighet på hele 34 knop. De raskeste av de britiske marineskip på denne tiden oppnådde 27 knop. En del av forbedringen skyldtes riktignok det slanke skroget til «Turbinia».
De neste to årene ble destroyerne HMS «Viper» og HMS «Cobra» bygget med Parsons' turbiner. Disse ble snart etterfulgt av det første turbindrevne passasjerskip, TS «king Edward» i 1901, de første turbindrevne transatlantiske skip RMS «Victorian» og RMS «Virginian» i 1905 og det første turbindrevne slagskip, HMS «Dreadnought» i 1906, som alle ble drevet av Parsons' dampturbiner. I dag ligger «Turbinia» i et spesialbygget galleri på Discovery Museum i Newcastle.
Priser og utmerkelser
Parsons ble valgt til Fellow of the Royal Society i juni 1898 og fikk Rumfordmedaljen i 1902, senere Copleymedaljen i 1928 og hadde sitt Bakerian-foredrag i 1918. Han var president i British Science Association i årene 1916-1919. Han ble slått til ridder i 1911 og i 1927 ble han medlem av Order of Merit.
Bortgang og ettermæle
Parsons døde den 11. februar 1931 om bord på dampskipet SS «Duchess of Richmond» mens han var på et cruise med sin kone. Minnegudstjeneste ble holdt for ham i Westminster Abbey den 3. mars 1931.
Parsons selskap eksisterer fremdeles i Heaton i Newcastle, og er nå en del av Siemens (Siemens Parsons). I 1925 kjøpte Charles Parsons Grubb Telescope Company og omdøpte det til Grubb Parsons. Dette selskapet eksisterte i Newcastle-området fram til 1985.
Parsons var også kjent for å ha oppfunnet den såkalte auxetophone som var en grammofon drevet med trykkluft.
Toxotomimus
Toxotomimus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Enicodini er middelsstore, mer eller mindre brunlige trebukker. Antennene er omtrent så lange som kroppen, pronotum uten pigger på sidene. På beina er lårene noe fortykkede. Noen av slektene (blant andre Enicodes) utmerker seg ved at dekkvingene er trukket ut til sprikende spisser bak.
Utbredelse
Slekten er hjemmehørende på Ny-Caledonia.
Nabathaea
Nabathaea er en slekt biller som tilhører familiegruppen bladbiller (Chrysomelidae).
Utseende
En nokså liten, avlangt oval, halvblanke, gulaktig eller rødbrun akjoldbille, sett fra siden er pronotum ganske flatt, dekkvingene jevnt hvelvede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, men hos denne arten er utvidelsen forholdsvis smal. Pronotum er rundet, dekkvingenes "skuldre" litt spisst framskytende. Oversiden er kraftig og ganske jevnt punktert.
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Denne slekten finnes i tørre, ørkenaktige områder.
Utbredelse
Arten er kjent fra Jemen og Egypt.
Systematisk inndeling
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.
Vitenskapsåret 1725
Vitenskapsåret 1725 er en oversikt over hendelser, prisvinnere, fødte og avdøde personer med tilknytning til vitenskap i 1725.
Distribuert transaksjon
En distribuert transaksjon er en databasetransaksjon hvor to eller flere verter i et datanett er involvert. Vertene sørger vanligvis for transaksjonsressurser, mens transaskjonshåndtereren er ansvarlig for å skape og styre en global transaksjon som omfatter alle operasjoner mot slike ressurser. Liksom andre databasetransaksjoner må distribuerte transaksjoner ha alle fire egenskapene atomisitet, konsistens, isolasjon og varighet (på engelsk ACID), hvor atomisitet garanterer for at enheten som arbeider gir alt eller ingenting som resultat.
Petra Schörkmayer
Petra Schörkmayer (født 3. oktober 1971) er en østerriksk terrengsyklist.
Ásdís Hjálmsdóttir
Ásdís Hjálmsdóttir (født 28. oktober 1985 i Reykjavík) er en islandsk spydkaster. Hun representerte landet sitt i OL i 2008 og har også deltatt i EM i 2006 og 2010 og VM i 2009. Hennes personlige rekord er 61,37 meter, som hun oppnådde i mai 2009 i Reykjavík. Dette er den gjeldende islandske rekorden. Hun er trent av Stefán Jóhannsson.
Ásdís Hjálmsdóttir var Islands flaggbærer under åpningen av Sommer-OL 2012.
Alienoptera
Alienoptera er en nybeskrevet gruppe av utdødde insekter. De levde i kritt-tiden og er hovedsakelig kjent fra rav fra Myanmar. Muligens er de en avvikende gruppe av kakerlakker.
Utseende
Små (opptil 20 millimeter), slanke, ofte vingeløse insekter med trådformede antenner og fler-leddete haletråder (cerci). Artene etterlignet muligens små vepser. Hodet var bredt med tydelig «hals» og bitende munndeler, thorax nokså smal. Hos de vingede artene var gjerne forvingene utviklet til dekkvinger, bakvingene er flygevinger, som hos moderne saksedyr og biller.
Levevis
Bygningen kan tyde på at artene var rovdyr som levde i vegetasjonen. Hunnene var ofte vingeløse.
Fossiler
De fleste av artene er kjent fra rav fra Myanmar, dette er omtrent 100 millioner år gammelt. Gruppen kjennes også fra omtrent samtidige fossiler fra Brasil og fra eocen-tiden i USA.
Systematisk inndeling
Gruppen er kanskje en gruppe av svært avledede kakerlakker.
Seminole (folkegruppe)
Seminole er en gruppe innenfor amerikanske urfolk. Seminolene holdt opprinnelig til i området som nå er USAs delstat Florida, men holder nå til i både Florida og Oklahoma.
Stammen er organisert og føderalt anerkjent i Florida og Oklahoma. Seminole-indianerne i Florida er kjent for omfattende næringsvirksomhet, som fikk sin første suksess ved etableringen av en «tax-free» tobakksforretning i 1977, muliggjort av stammesuvereniteten. Dette ble etterfulgt av en omfattende bingovirksomhet på indianerreservatet, som utviklet seg til det første av mange store kasinoer på amerikanske indianerreservater. Seminole-stammen i Florida eier i dag blant annet den internasjonale Hard Rock Cafe-kjeden.
Symi
Symi (gresk: Σύμη; også skrevet Syme eller Simi; italiensk: Simi) er en gresk øy og kommune i øygruppen Dodekanesene i Egeerhavet. Den er berglendt og består av havnebyen Symi og dens tilstøtende øvre by Ano Symi, foruten også flere mindre lokaliteter, strender og områder av historisk og mytologisk betydning. Symi er en del av den regionale enheten Rhodos.
Skipsbygging og svampindustri var en betydelig næringsvei for øya, og i dens storhetstid på slutten av 1800-tallet nådde befolkningen rundt 22 500 beboere. Symis hovedindustri i dag er turisme og befolkningen har sunket til knappe 2 500 innbyggere.
Geografi
Symi er geografisk en del av i øygruppen Dodekanesene i Egeerhavet, lokalisert rundt 41 km nord-nordvest for Rhodos, og 425 km fra Pireus, havnebyen til Athen. De nærmeste naboene på fastlandet i Anatolia er Den doriske halvøy og provinsen Muğla i Tyrkia.
Øya består av 58,1 km² fjellterreng. Dets innland er preget av små daler, og kysten veksler mellom klipper og strender, og isolerte viker. Hovedbyen, lokalisert på nordøstkysten, er også kalt Symi og består av en nedre by rundt havnen, vanligvis referert til som Yialos, og den øvre byen som er kalt for Horio eller Ano Symi. Andre bebodde lokaliteter er Pedi, Nimborio, Marathounda og Panormitis. Sistnevnte er stedet for øyas berømte kloster som får besøk fra hele verden, og mange grekere har pilegrimsreiser til sankt Mikael av Panormitis hvert år.
Øya har 2 580 innbyggere, de fleste engasjert i turisme, fiske og handel. I turistsesongen, som varer fra påske og til Panormitisdag i tidlig november, øker turister og dagsbesøkende antallet på øya med så mye som 6000. I tillegg til de mange historiske stedene, er øyas mange isolerte strender, mange kan kun komme til med småbåter, populære blant de besøkende. Kommunen Symi omfatter også de ubebodde småøyene Gialesíno, Diavátes, Kouloúndros, Marmarás, Nímos, Sesklío, og Kondrós. Det totale landareal er 65,754 km².
Navnet
Det er svært få omtaler av øya i antikken, men i Homers Iliaden er øya nevnt som besittelsen til en kong Nireus som deltok i Trojakrigen med 3 krigsskip. Symi er i gresk mytologi sagt å være fødestedet til de tre vakre karitere, døtre av Zevs og gudinner for ynde og skjønnhet.
Senere forfattere har kommet med ulike forklaringer på opprinnelsen til øyas navn. Diodorus Siculus viser til en mytisk nymfen Syme koblet til havguden Poseidon. Den kristne teologen Eustathios fra Thessalonike antydet at navnet Symi kom fra hustruen til Glaukos, enda en gresk sjøgud. Eustathios nevner at øya også hadde eldre navn: Kariki, Metapontis og Aigli, navn som også er sitert av Stefan av Bysants og Strabon. Sistnevnte siterer også navnet Elkoussa.
Dario Castello
Dario Castello (før 1600 – ca. 1658) var en italiensk musiker og komponist fra tidligbarokken.
Symi
Navnet
Et annet opphav til navnets opprinnelse er kommet fra Plinius den eldre: navnet har sin bakgrunn ettersom øya ser ut som Dilos, en øy i Kykladene, og tok navnet Scimmia (som på antikk gresk er mimo, ape), og derfra ble navnet Symi avledet. Denne versjonen er også referert til av 1400-tallets italiensk reisende Christophorus Buondelmonti som nedtegnet at navnet kom fra ordet for ape (simeia eller mimo).
Dario Castello
Liv og virke
Castello kan være den Giovanni Battista Castello som i 1626 ble ansatt som «piffaro» hos den venetianske dogen, ellers er alt som er kjent om ham det som står på tittelsidene til de trykte verkene hans. I 1627 smykket han seg med tittelen «Capo di Compagnia de Musici d'Instrumenti da fiato in Venetia» og fra samme år bar han tittelen «don». I sin andre samling titulerer han seg som «Musico Della Serenissima Signoria di Venetia in S.Marco, & Capo di Compagnia de Instrumenti». Fra 1658 ble han kalt «già capo di instromenti da fiato», noe som viser at han på dette tidspunktet var i ferd med å avslutte sin aktive musikerkarriere.
Totalt 29 av Castellos verk er kjent. Musikken hans er teknisk krevende og innfalls- og kontrastrik, og stilmessig preget av den tidlige venetianske skole.
Symi
Tidligste historie
Arkeologiske undersøkelser indikerer at det var uavbrutt bebodd, og ruiner av en befestning antyder at den var en betydningsfull lokalisering, vel verd å forsvare. Dens nære lokalisering til Anatolia gjør det sannsynlig at øya først ble befolket fra Asia. Disse nevnes gjerne som kariere, et ikke-gresk folk. Det er funnet levninger av såkalte pelasgiske murer eller befestninger på akropolis. Pelasgere er en antikk betegnelse på et enten før-gresk folk eller grekernes forfedre. Det er uklart om de var gresktalende. Arkeologien kan i liten grad navngi tidligere kulturer, eksempelvis den minoiske, som stedegen på øya i oldtiden, men til en viss grad er deler av levningene på akropolis tolket som mykenske. Dedusert fra historien til andre greske øyer kom greske dorere til øya i arkaisk tid. Symiaka, den lokale dialekten, har bevart flere doriske former, men standard gresk tenderer å være basert på den attiske dialekten.
Dario Castello
Liv og virke
Et uvanlig høyt antall opptrykk viser at musikken hans var populær i samtiden. I 1658 ble han utgitt av den kjente musikkforleggeren Phalèse i Antwerpen.
Symi
Historisk tid
Det er lite som er kjent om øya før på 1300-tallet. I henhold til Herodot ga øya perserkongen Xerxes 30 skip i tiden rundt 480 f.Kr.. Etter slaget ved Salamis i 480 f.Kr. ble øya underlagt det athenske sjøforbundet, og benyttet som sted for å lagre våpen og stasjonere soldater. Thukydides skrev at under Peloponneskrigen var det et sjøslag ved Symi i januar 411 f.Kr. som skjedde ved øya og hvor et ikke spesifisert antall spartanske skip beseiret en skvadron athenske skip. Etter det athenske nederlaget ble et monument reist på Symi.
Symi deltok i det andre athenske sjøforbundet, ledet av Athen fra 378 til 355 f.Kr. primært som selvforsvar mot Sparta, men også mot Perserriket. I 340 f.Kr. presset Symi sammen med Athen og andre greske polis den makedonske kongen Filip til å oppgi beleiringen av Bysants.
Øya mistet sin selvstendighet til romerne og deretter til Det bysantinske rike, inntil øya ble erobret av sankt johannesridderne i 1373. Øyboerne var allerede i antikken kjent som skipsbyggere og sjøfolk, og ble også i den bysantinske epoken benyttet for å bygge og bemanne bysantinske skip. Tiden med sankt johannesridderne, som hadde hovedkvarter på Rhodos, varte fram til 1522 da øya ble erobret av osmanerne ved Suleiman. Før den tid klarte øyboerne å slå tilbake gjentatte angrep fra tyrkerne i 1460, 1485 og 1504.
Osmansk herredømme
Under tyrkisk herredømme ble øya sikret visse rettigheter ved å betale en større skatt hvert år kalt mak-tou, og hadde da et visst selvstyre. I 1755 var den årlige skatten til muslimske og osmanske overherredømmet satt til 60 000 aspra, og på toppen av dette måtte de lokale myndighetene på Symi betale 30 piastres til den osmanske oppsynsmann hver måned uten annen grunn at det var et tegn på den tyrkiske okkupasjonen. Osmanerne var avhengig av øya for å bygge raske seilskip kalt simbequirs. En flamsk reisende som besøkte Symi i 1630 rapporterte at skipene fra Symi var uten like i hastighet. Sjøfolkene fra Symi var også svært modige, dyktige og utmerkede svømmere. Fra barn av lærte de å svømme dypt under vann for å høste svamper som skaffet byen rikdommer.
Antonio Giménez-Rico
Antonio Giménez-Rico Sáenz de Cabezón (født 20. november 1938 i Burgos i Spania, død 12. februar 2021 i Madrid) var en spansk filmregissør og manusforfatter.
Symi
Osmansk herredømme
I 1815, rett før revolusjonen i 1821, eller den greske selvstendighetskrigen, var det en blomstringstid på Symi. De hadde minst 50 seilskip og omtrent det samme antall fiskebåter. De drev handel med Istanbul, Smyrna, Thessaloniki og andre steder. De hadde store inntekter og deres kvinner var kledd i kostbare drakter.
Antonio Giménez-Rico
Hans best kjente verker var Retrato de Familia (1976), El disputado voto del Sr. Cayo (1986) og Jarrapellejos (1987).
Symi
Osmansk herredømme
Da revolusjonen ble erklært, rådførte øyboerne seg med folket på Hydra, og i 1823 ble Symi innbefattet i den midlertidige greske administrasjonen til det opprørske Hellas som den 13. region av Egeerhavet sammen med Kárpathos, Tilos, Nisyros og Halki. Etter Londonprotokollen i 1830 som etablerte Hellas som en fri og uavhengig stat, ble derimot Symi sammen med flere andre greske øyer plassert på utsiden av de greske grensene.
Antonio Giménez-Rico
Hans siste prosjekt var et historisk drama som utspiller seg i Burgos under den spanske borgerkrig, basert på Óscar Esquivias' roman Inquietud en el Paraíso (2005).
Symi
Osmansk herredømme
Den osmanske kommandanten på Rhodos, Mehmed Sukyur bey, gjorde flere grep for å straffe de som hadde deltatt i opprøret, særlig ved å øke skattene som betalte den osmanske krigsmaskinen. I 1869 ble Symis tidligere privilegier begrenset, økte skattene til 45 000 piastres og innførte flere tollbeskatninger. I 1885 ble det innført en lov for telling av varer og eiendommer som øyboerne reagerte så negativt mot at øya ble blokkert i 17 dager. Til tross for den osmanske undertrykkelsen klarte øyboerne fortsette den økonomiske framgangen. Handelen med de store havnene i Middelhavet fortsatte. Klostrene hadde deres beste tid. Store herskapshus ble bygd. I 1863 innførte Fotis Mastoridis en fisketeknikk for svamper ved bruk av en skafandro («svampmaskin»), men den tradisjonelle fangstmetoden med voutichtades (nakendykkere) fortsatte.
Antonio Giménez-Rico
Giménez-Rico døde 12. februar 2021 i Madrid, i en alder av 82 år, av covid-19.
Symi
Italiensk okkupasjon
Den 19. mai 1912 ble Symi og andre greske øyer okkupert av italienske styrker. Denne okkupasjonen var langt mer tyrannisk enn tidligere. Italienerne ville gjøre øyene italienske og fjerne det greske, selv tilknytningen til den gresk-ortodokse kirke. Tidligere hadde dampskip rammet økonomien på øya hardt. Svampfisket hadde gått ned og fattigdommen økte, noe som førte til betydelig utvandring. Ved utbruddet av den andre verdenskrig ble situasjonen verre for innbyggerne.
De italienske fascistene drev hardt fram mot øyboerne, men til tross for dette ble klosteret Panormitis et spionsenter for de allierte. Da italienerne oppdaget dette ble abbed Krysanthos Maroulakis og to andre drept. Bombingen av øya la mange av de nyklassisistiske bygningene i grus. I september 1944 ødela tyske soldater Megali Panagia-kirken på Kastro, og to lærere som gjorde motstand, Antonis Agelidis og Andreas Moschovis, ble drept.
Etterkrigstiden
Symi har blitt et paradis for utenlandske turister, særlig briter og ironisk nok italienere, og minst 120 ikkegrekere bor fast på øya,
Tilstrømningen av turister har ført til at mange av husene som ble ødelagt under krigen har blitt restaurert og i henhold til retningslinjer fra det greske kulturdepartementet. To arkitekter, Haris A. Kalligas og Anastasia Papaioannou, vant begge pristildelingen Europa Nostra for deres restaureringsarbeid på Symi og andre steder i Hellas.
Turisme
I sesongen (mai-oktober) kommer det daglig med mange dagsturister på utflukt med båter fra Rhodos til Symi. Disse er vanligvis begrenset til et besøk til klosteret Panormitis. Det er også dagsturer fra Tyrkia (Datça og Bozburun). Det er mange små hoteller, pensjonater og privat overnatting tilgjengelig på Symi. Det er to små museer i havnen, et sjøfartsmuseum og et i Horio for øyas historie. Øya er svært populær som et samlingspunkt for yachter.
Særlig de ortodokse helligdager Panormitis skjer det pilegrimsreiser til klosteret fra mange grekere. Direkte i klosteret finnes det også svært enkel og rimelig overnatting.
Festivaler
Siden 1995 har øya feiret Symifestvalen i løpet av månedene juli til september. Festivalen ble opprettet av den greske popitiske journalisten Ioannis Diakogiannis som etablerte fødestedet til sin far Eleftherios C. Diakogiannis. Siden dens begynnelse har den tiltrukket mange greske musikere, blant annet Katy Garbi, Eleftheria Arvanitaki, Glykeria, Alkistis Protopsalti, Dimitra Galani, Miltos Pasxahildis med flere til spille gratis i friluftskonserter på torget i Yialos. Det er også mange dans- og teaterframføringer.
Vennskapsbyer
Symi har følgende vennskapsbyer:
Ole N. Krekling
Ole Nilsen Krekling (12. juni 1836-17. desember 1913) var en norsk gårdbruker, trelasthandler, sagbrukseier og politiker som levde fra 1836 til 1913. Han var fra Eiker og bodde der det meste av livet, på gårdene Nedre Skarra, Krekling og Åker. Han satt i herredsstyret i rundt 30 år, og han var ordfører i Eiker fra 1880 til 1883 og i Øvre Eiker kommune i 1898. Fra 1889 til 1891 var han suppleant til Stortinget. Han drev også som trelasthandler, og han hadde en eierandel i Hotvedt dampsag i Drammen. Han bodde i Drammen i sine siste leveår.
Symi
Økonomi og transport
Foruten turisme, er det i dag ingen betydelig økonomisk virksomhet på den lille øya, noe som gjør øyas velstand svært sårbar.
Ole N. Krekling
I perioden 1889-91 var han suppleant på Stortinget. Han var kjent som en konservativ mann, men han var skeptisk til partivesenet og på Stortinget opptrådte uavhengig av partidannelsene. I 1898 ble han likevel valgt inn i herredsstyret i Øvre Eiker på Høyres liste. Da var han i høyeste grad en politisk veteran, og han ble på nytt valgt til ordfører. Denne perioden varte bare i ett år, i forbindelse med overgangen fra to-årige til tre-årige valgperioder. Krekling fortsatte imidlertid som medlem av herredsstyret og formannskapet fra 1899 til 1901, da han trakk seg ut av politikken for godt, 65 år gammel.
Symi
Økonomi og transport
Symi er koblet det nasjonale og internasjonale rutenett via de nærliggende øyene Kos og Rhodos. Det samme gjelder fergetrafikken.
Ole N. Krekling
I tillegg til å drive gården og skogen drev Ole Krekling som trelasthandler, og han var medeier i Hotvedt dampsag i Drammen.
I 1894 kjøpte han gården Åker ved Hokksund på auksjon, men det var den nest eldste av sønnene Hans, som fikk skjøte på denne eiendommen. Ole og Eline flyttet dit, mens den eldste sønnen, Nils, overtok driften av Krekling. Ole var imidlertid fortsatt eier av denne gården fram til 1909.
Ved folketellingen 1900 bodde Ole og Eline på Åker. Ole ble oppført som husstandens overhode og som «Trælasthandler» De to siste periodene i herredsstyret ble han valgt inn fra Haug sogn, ikke fra Fiskum.
Symi
Økonomi og transport
Utviklingen av privatbilisme har utviklet seg raskt i løpet av de siste tretti årene. Fram til slutten av 1970-tallet var det ikke en eneste bil på øya. All transport skjedde med muldyr til lands og båt til vanns. Selv på begynnelsen av 1990-tallet var det relativt få biler. Det er nå endret seg, og mange biler, motorsykler og lastebiler dominerer gatene. Med henhold til transport av byggevarer benyttes muldyr fortsatt mye i den øvre byen på grunn av de smale veiene.
Ole N. Krekling
Noen år seinere flyttet Ole og Eline til Drammen, og der de bodde sine siste leveår. Ved folketellingen 1910 bodde de i en villa i Arups gate 15, der de også leide ut to leiligheter til andre. Ole Krekling var fortsatt oppført med «Trælasthandler» som yrke.
Ole N. Krekling døde i Drammen den 17. desember 1913.
Pseudogisostola
Pseudogisostola er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, lang og tynn, brun trebukk. Antennene er tynne og noe lengre enn kroppen, hvert ledd er lyst innerst og svart i spissen slik at antennen får lyse og mørke ringer. Kroppen er jevnbred. Pronotum er tønneformet uten pigger på sidene, litt lengre enn bredt. Dekkvingene er lange og smale, parallellsidige.
Utbredelse
Arten er utbredt i det østlige Brasil og Bolivia.
Flandern rundt 2016
Flandern rundt 2016 er den 100. utgaven av sykkelrittet Flandern rundt og det andre av de store klassikerne. Det åttende arrangementet på UCIs WorldTour-kalender i 2016 blir arrangert 3. april.
Regjerende verdensmester Peter Sagan vant suverent etter å rykket fra de andre favorittene to ganger. Først tre mil før mål sammen med polakken Michał Kwiatkowski og belgieren Sep Vanmarcke, og til slutt opp Oude Kwaremont forfulgt av Vanmarcke og Fabian Cancellara. I Paterberg slapp Vanmarcke hjulet til Sagan, og ble hentet inn av Cancellara som tok andreplassen 25 sekunder bak Sagan og tre sekunder foran Vanmarcke. Fjorårsvinner Alexander Kristoff vant spurten i «hovedfeltet» og endte som nummer fire, 49 sekunder bak Sagan.
Vardebakkene
Den første hoppbakken på stedet ble bygd i 1948, med støtte fra alle idrettslagene i Eidsberg, Askim IF og Eidsberg og Askim kommuner. På 1980-tallet ble anlegget opprustet, og den største og de minste bakkene ble bygd. Det siste rennet i bakken ble holdt på slutten av 1980-tallet, og i årene etter var det lite aktivitet i anlegget, selv om det ble innkjøpt en snøkanon i 1998. Andelslaget Vardebakkene ble nedlagt i 2003. Dommertårnene ble nedbrent i januar 2006, og bakketårnene (stillasene) ble revet i 2009/10, etter at Eidsberg kommune hadde bevilget penger til rivingen.
Flandern rundt 2016
Til tross for sol og tørt veidekke, var det flere store velt og mange uhell. Blant de uheldige som måtte gi seg under rittet var forhåndsfavoritten Greg Van Avermaet og vinneren av Milano–Sanremo 2016; Arnaud Démare, samt outsideren Tiesj Benoot.
Vardebakkene
Bakkerekorden i K64-bakken var ifølge nettstedet Skisprungschanzen-Archiv 64 meter.
Halsbrücke
Halsbrücke er en landkommune (Gemeinde) i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Kommunen befinner seg 5 km nord for Freiberg ved samløpet mellom Freiberger Mulde og Zwickauer Mulde i elven Mulde. Halsbrücke har 5 432 innbyggere (31. desember 2009).